Kamu bisa jelasin ke aku soal Empayar Latin dalam bahasa melayu?

Empayar Latin atau Empayar Latin Constantinople (nama asal Latin: Imperium Romaniae, "Empayar Romania") adalah nama yang diberi oleh ahli sejarah kepada negeri Salibi feudal yang ditubuhkan oleh para pemimpin Perang Salib Keempat di tanah yang ditawan daripada Empayar Byzantine. Ia ditubuhkan selepas penawanan Constantinople pada tahun 1204 dan berlangsung sehingga tahun 1261. Empayar Latin berperanan bagi menyokong Empayar Byzantine sebagai penganti pada nama kepada Empayar Rom di timur, dengan Maharaja Katolik Barat ditabalkan bagi mengantikan Maharaja Byzantine  Ortodok. Baldwin IX, Count Flanders, telah ditabalkan sebagai maharaja Latin pertama dengan nama Baldwin I pada 16 Mei, 1204. Empayar Latin gagal mendapatkan penguasaan politik dan ekonomi ke atas kuasa-kuasa Latin yang lain yang wujud di wilayah bekas Empayar Byzantine selepas Perang Salib Keempat, terutamanya Venice, dan selepas tempoh pendek kejayaan ketenteraan, empayar ini mula malap. Dilemahkan dengan peperangan yang berpanjangan dengan negeri-negeri penganti Bulgaria dan Greek, ia kemudian jatuh kepada Empayar Nicaea di bawah Maharaja Michael VIII Palaiologos pada tahun 1261. Maharaja Latin terakhir, Baldwin II, dibuang negeri, meskipun begitu gelaran maharaja kekal dengan beberapa pihak menuntutnya sehingga kurun ke-14.